钦定古今图书集成/明伦汇编/官常典/第627卷 > 舒化
## 钦定古今图书集成/明伦汇编/官常典/第627卷 > 舒化

按《衡州府志》：化字汝德，江西临川人，进士，嘉靖庚申
司理衡州。公才锋秀爽，襟宇汪洋，虽职在明刑，常以
洗冤泽物为己任。遇事片言立断，不设钩距，而下无
隐情。狱有数不决者，一经公鞫，当路受成事，而民亦
自以为不冤也。常书一联于署中云：“型成不可变，君
子尽心；法极则无民，圣言惟恤。”其为人平恕，概可想
见。以太夫人忧归。